มหาวิทยาลัยราชภัฏจันทรเกษม

มหาวิทยาลัยราชภัฎจันทรเกษม (; อักษรย่อ: มจษ. – CRU) เป็นมหาวิทยาลัยของรัฐบาล ตั้งอยู่ที่เขตจตุจักร กรุงเทพมหานคร ก่อตั้งขึ้นเมื่อ พ.ศ. 2483

ในปัจจุบัน มหาวิทยาลัยราชภัฏจันทรเกษม เป็นสถาบันการศึกษาระดับอุดมศึกษา เปิดสอนในระดับปริญญาตรี ภาคในเวลาราชการและนอกเวลาราชการ และเปิดสอนในระดับบัณฑิตศึกษาทั้งปริญญาโท และปริญญาเอก เน้นการผลิตบัณฑิต ที่มีคุณลักษณะตรงตามความต้องการของสังคมในทุกสถานการณ์ คณาจารย์และบุคลากรมีการพัฒนาตนเองอย่างต่อเนื่อง ตลอดจนมีการจัดการเรียนการสอน การพัฒนาเทคโนโลยีและระบบสารสนเทศ ให้เป็นมหาวิทยาลัยที่มีมาตรฐานสากล

ประวัติ 
 มหาวิทยาลัยราชภัฏจันทรเกษม ก่อตั้งขึ้นเมื่อวันที่ 9 กันยายน พ.ศ. 2483  เดิมเป็นโรงเรียนฝึกหัดครูมัธยมแห่งแรกของประเทศไทย เพื่อรองรับการผลิตครูระดับประกาศนียบัตรประโยคครูมัธยม (ป.ม.) โดยมี มล. มานิจ ชุมสาย เป็นอาจารย์ใหญ่คนแรกและจัดให้มีการเรียนการสอนโดยใช้อาคารเรียนในเขตวังจันทรเกษม ด้านหลังกระทรวงศึกษาธิการ จึงเรียกกันติดปากว่า ป.ม.หลังกระทรวง
 พ.ศ. 2501 ยกฐานะเป็นวิทยาลัยครู ตามประกาศของกระทรวงศึกษาธิการ เปลี่ยนหลักสูตรการผลิตครูจาก ป.ม. เป็น ป.กศ. ชั้นสูง (ประกาศนียบัตรวิชาการศึกษาชั้นสูง) และย้ายจากสถานที่ตั้งเดิมมาอยู่ที่ซอยสังขะวัฒนะ 2 (ซอยลาดพร้าว 23) ตำบลลาดยาว (ปัจจุบันเปลี่ยนชื่อเป็นแขวงจันทรเกษม) เขตจตุจักร กรุงเทพมหานคร มีเนื้อที่ 89 ไร่ 88 ตารางวา ซึ่งเป็นที่ตั้งปัจจุบัน และใช้ชื่อว่า วิทยาลัยครูจันทรเกษม
 พ.ศ. 2534 ได้รับรางวัลพระราชทานสถาบันการศึกษาดีเด่นระดับอุดมศึกษา จากกระทรวงศึกษาธิการ
 14 กุมภาพันธ์ พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานนามใหม่เป็น สถาบันราชภัฏจันทรเกษม
 24 มกราคม พ.ศ. 2538 พระราชบัญญัติสถาบันราชภัฏ พ.ศ. 2538 ประกาศในราชกิจจานุเบกษา และมีผลบังคับใช้วันที่ 25 มกราคม พ.ศ. 2538
 14 มิถุนายน พ.ศ. 2547 พระราชบัญญัติมหาวิทยาลัยราชภัฏ พ.ศ. 2547 ประกาศในราชกิจจานุเบกษาและมีผลบังคับใช้ในวันที่ 15 มิถุนายน พ.ศ 2547 ยกฐานะเป็น มหาวิทยาลัยราชภัฏจันทรเกษม

สัญลักษณ์มหาวิทยาลัย

ตราสัญลักษณ์ประจำมหาวิทยาลัย 
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระราชลัญจกรประจำพระองค์ ลงมาเป็นตราสัญลักษณ์ประจำมหาวิทยาลัย ตามหนังสือสำนักราชเลขาธิการลงวันที่ 6 มีนาคม พุทธศักราช 2538  

ตราสัญลักษณ์ที่ทรงพระกรุณาโปรดเกล้าฯ พระราชทาน มีลักษณะเป็นรูปวงรี ภายในประกอบเป็นรูป ดังนี้ 

พระที่นั่งอัฐทิศอุทุมพรราชอาสน์  

วงจักร กลางวงจักรมี อักขระเป็น อุ หรือเลข ๙ รอบวงจักรมีรัศมีเปล่งออกโดยรอบ 

สัปตปฎลเศวตฉัตร ตั้งอยู่บน พระที่นั่ง (แปลความหมายว่า ทรงมีพระบรมเดชานุภาพในแผ่นดิน) โดยวันที่บรมราชาภิเษกตามโบราณราชประเพณี ทรงเสด็จประทับเหนือ พระที่นั่งอัฐทิศอุทุมพรราชอาสน์ และสมาชิกรัฐสภาถวายน้ำอภิเษกจากทิศทั้งแปด 

มีวงรีอีกวงหนึ่งเป็นกรอบรอบพระราชลัญจกร ด้านบนจารึกชื่อเป็นภาษาไทย มหาวิทยาลัยราชภัฏจันทรเกษม  และด้านล่างจารึกชื่อเป็นภาษาอังกฤษ Chandrakasem Rajabhat University

สีและความหมายในตราสัญลักษณ์ 
██ สีน้ำเงิน แทน สถาบันพระมหากษัตริย์ผู้ให้กำเนิดและพระราชทานนาม “ราชภัฏ”

██ สีเขียว แทน แหล่งที่ตั้งของมหาวิทยาลัยซึ่งอยู่ในพื้นที่แหล่งธรรมชาติและสิ่งแวดล้อมที่สวยงาม

██ สีทอง แทน ความเจริญรุ่งเรืองทางภูมิปัญญา

██ สีส้ม แทน ความรุ่งเรืองทางศิลปวัฒนธรรมท้องถิ่นที่ก้าวไกลในมหาวิทยาลัย

██ สีขาว แทน ความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

สีประจำมหาวิทยาลัย 
เทา - เหลือง

ดอกไม้ประจำมหาวิทยาลัย  
แคฝรั่ง

พระพุทธรูปและสถานที่สำคัญ

พระศรีศากยะทศพลญาณประธานพุทธมณฑลสุทรรศน์ (องค์ต้นแบบ) 
พระพุทธรูปปางลีลา พุทธลักษณะทรงยกพระบาทขวาจะก้าว ห้อยพระหัตถ์ขวาท่าไกว พระหัตถ์ซ้ายยกเสมอพระอุระป้องไปเบื้องหน้าเป็นกิริยาเดิน ศิลปะสุโขทัยประยุกต์ ประดิษฐาน ณ ธรรมศาลา ลานธรรม มหาวิทยาลัยราชภัฏจันทรเกษม ออกแบบและปั้น โดย ศาสตราจารย์ศิลป์ พีระศรี

หลวงพ่อใหญ่ 
พระพุทธรูปปางปฐมเทศนา พุทธประธานลานธรรม  พระพุทธรูปสมัยอยุธยาตอนปลาย สมเด็จพระญาณสังวรสมเด็จพระสังฆราช สกลมหาสังฆปรินายก (เจริญ สุวัฒโณ) ทำพิธีเบิกเนตร และบรรจุพระบรมสารีริกธาตุในเปลวพระเศียร  พระพุทธรูปประดิษฐานบนฐานบัวหงาย ฉากหลังสลักภาพปริศนาธรรม พุทธประวัติ จากดินด่านเกวียน

ประตูจันทร์ 
ซุ้มประตูวังจันทรเกษม (จำลอง) สัญลักษณ์อดีตอันรุ่งเรืองโรงเรียนฝึกหัดครูมัธยม และที่มาแห่งนาม จันทรเกษม ตามสนุทรพจน์ของ ศาสตราจารย์ มล.ปิ่น มาลากุล ตอนหนึ่งว่า “การที่กระทรวงศึกษาธิการ ได้ยกนาม จันทรเกษม ให้แก่สถาบันแห่งนี้ เพราะได้ระลึกถึงความจริง ที่สถาบันแห่งนี้เคยตั้งอยู่ในเขตวังจันทรเกษม มีความผูกพันกับกระทรวงศึกษาธิการมากเป็นพิเศษ”

หอนาฬิกา 
สัญลักษณ์แห่งความรัก สามัคคี ที่อยู่คู่กาลเวลา หอนาฬิกาสีดำ ทรงสี่เหลี่ยม หน้าปัดสีขาวสี่ด้าน ตั้งบนฐานทรงกลม กลางสระน้ำ นายศุภสิทธิ มหาคุณ สร้างให้ เมื่อปีพุทธศักราช 2515

พิพิธภัณฑ์จันทรเกษม 
ศูนย์การเรียนรู้ประวัติมหาวิทยาลัยราชภัฎจันทรเกษม และบูรพาจารย์ของมหาวิทยาลัย ประกอบด้วย ห้องทำเนียบอธิการบดีและประวัติมหาวิทยาลัย ห้องหม่อมหลวงมานิจ ชุมสาย (อาจารย์ใหญ่คนแรก) และห้องศาสตราจารย์ ดร.คุณบรรจบ พันธุเมธา (นักวิชาการด้านภาษาไทย) ตั้งอยู่ที่ ชั้น 4 อาคารนวัตกรรมการศึกษา

คณะ/วิทยาลัย

คณะศึกษาศาสตร์ 
สาขาวิชาจิตวิทยา
สาขาวิชาพลศึกษา
สาขาวิชาการศึกษาปฐมวัย
สาขาวิชาเทคโนโลยีดิจิทัลเพื่อการศึกษา

คณะวิทยาศาสตร์ 
สาขาวิชาชีววิทยา
สาขาวิชาเคมี
สาขาวิชาฟิสิกส์ (ค.บ. 5 ปี)
สาขาวิชาคณิตศาสตร์
สาขาวิชาสถิติประยุกต์
สาขาวิชาเทคโนโลยีชีวภาพ
สาขาวิชาอาหารและโภชนากร
สาขาวิชาวิทยาการคอมพิวเตอร์
สาขาวิชาเทคโนโลยีสารสนเทศ
สาขาวิชาเทคโนโลยีมัลติมีเดีย
สาขาวิชามัลติมีเดียและอีสปอร์ต
สาขาวิชาวิทยาศาสตร์การกีฬา
สาขาวิชาวิทยาศาสตร์สิ่งแวดล้อม
สาขาวิชาวิทยาศาสตร์ความปลอดภัย
สาขาวิชาเทคโนโลยีการผลิต
สาขาวิชาอิเล็กทรอนิกส์และคอมพิวเตอร์อุตสาหกรรม
สาขาวิชาเทคโนโลยีวิศวกรรมโยธา
สาขาวิชาการออกแบบผลิตภัณฑ์อุตสาหกรรม
สาขาวิชาวิทยาศาสตร์ทั่วไป (ค.บ. 5 ปี)
สาขาวิชาคณิตศาสตร์ (ค.บ. 5 ปี)

คณะวิทยาการจัดการ 
สาขาวิชาการจัดการธุรกิจ
สาขาวิชาการบริหารทรัพยากรมนุษย์
สาขาวิชาการตลาดดิจิทัล
สาขาวิชาระบบสารสนเทศทางธุรกิจ
สาขาวิชาการเงินการลงทุน
สาขาวิชาบัญชี
สาขาวิชาเศรษฐศาสตร์ธุรกิจ
สาขาวิชานิเทศศาสตร์ (แขนงวารสารศาสตร์ แขนงการประชาสัมพันธ์ แขนงวิทยุกระจายเสียงและวิทยุโทรทัศน์ แขนงการโฆษณา)
สาขาอุตสาหกรรมท่องเที่ยว
สาขาวิทยาการประกอบการ
บริหารธุรกิจ (ปริญญาโท)
เทคโนโลยีธุรกิจดิจิทัล (ปริญญาโท) 
หลักสูตรระยะสั้นทางบริหารธุรกิจ การบริการ ท่องเที่ยว และนิเทศศาสตร์

คณะมนุษยศาสตร์และสังคมศาสตร์ 
สาขาวิชาภาษาไทย
สาขาวิชาภาษาไทยเพื่อการสื่อสารธุรกิจ 
สาขาวิชาภาษาจีนธุรกิจ 
สาขาวิชาภาษาอังกฤษ 
สาขาวิชาภาษาญี่ปุ่นธุรกิจ
สาขาวิชาภาษาอังกฤษธุรกิจ
สาขาวิชาภาษาฝรั่งเศสธุรกิจ 
สาขาวิชาการพัฒนาชุมชน 
สาขาวิชารัฐประศาสนศาสตร์
สาขาวิชาดนตรีไทย 
สาขาวิชาดนตรีสากล 
สาขาวิชานาฏศิลป์และศิลปะการแสดง 
สาขาวิชาสารสนเทศศาสตร์ 
สาขาวิชาวัฒนธรรมศึกษา 
สาขาวิชาภูมิศาสตร์และประวัติศาสตร์เชิงท่องเที่ยว 
สาขาวิชาศิลปกรรม (แขนงออกแบบนิเทศศิลป์ และแขนงออกแบบประยุกต์ศิลป์)
สาขาวิชานิติศาสตร์
สาขาการบริการการบิน

คณะเกษตรและชีวภาพ 
สาขาวิชาวิทยาการผลิตและสุขภาพสัตว์ปีการศึกษา
สาขาวิชาส่งเสริมและธุรกิจเกษตร
สาขาวิชาเกษตรศาสตร์ 
สาขาวิชาการผลิตและการจัดการพืชเพื่อชุมชนเมือง
สาขาวิชาวิทยาศาสตร์และเทคโนโลยีการอาหาร

วิทยาลัยการแพทย์ทางเลือก 
สาขาวิชาการแพทย์แผนจีน

บัณฑิตวิทยาลัย

โรงเรียน/ศูนย์การศึกษา 
 โรงเรียนสาธิตมหาวิทยาลัยราชภัฏจันทรเกษม 
 ศูนย์การศึกษามหาวิทยาลัยราชภัฏจันทรเกษม-ชัยนาท

บุคคลที่มีชื่อเสียง 

 กำโชค  เผือกสุวรรณ
 ไกรกิตติ รักษาพลเดช
 เกียรติศักดิ์ เสนาเมือง 
 กีรติ เทพธัญญ์ เอ๊าะ กีรติ
 จีราพัชร จงกลสงเคราะห์ จอย ทรู อะคาเดมี แฟนเทเชีย
 จรูญ ถาวรจักร์
 จักรพันธ์ ยมจินดา
 จุมพล ทองตัน  โก๋ไข่
 เจริญทอง เกียรติบ้านช่อง
 ฉลอง ทองแผ่
 โฉมฉาย อรุณฉาน  นิตยา อรุณวงศ์
 ชิดชนก มัญชุรัตน์  ก้อย ชิดชนก
 ดุสิตา อนุชิตชาญชัย  จิ๊บ ดุสิตา
 ดุสิต เจริญควนิช
 เดชา เหมกระศรี
 ต่อตระกูล ใบเงิน  ต่อ ซิลลี่ ฟูลส์
 ติณณ์ เผ่าวงศากุล
 ถนอม อินทรกำเนิด
 ธนกฤต พานิชวิทย์  ว่าน ธนกฤต
 ธนกฤช พุกรักษา
 ธนา สินประสาธน์  ธนา สินทรัพย์ 
 ธนานุรักษ์ จารุสกุล
 ธัญญา โพธิ์วิจิตร  เป็ด เชิญยิ้ม
 ธนะสิทธิ์ พันธุ์พงษ์ไทย  อ้วน คาราบาว
 ธนิสร์ ศรีกลิ่นดี
 ธิติมา เจริญศรี
 ทฤษฎี สหวงษ์  ปอ ทฤษฏี
 ทรงวิทย์ สุวรรณธาดา
 เบญทราย หุ่นน้อย ทราย เบญทราย กียปัจจ์ 
 ภัทรวดี ปิ่นทอง  หนูเล็ก ก่อนบ่ายฯ

 ประสาท สืบค้า
 ประเสริฐศรี จันทน์อาภรณ์  จิ๋ว พิมพ์นิภา มนตรีอาภรณ์
 ปรีชา กิจบุญ
 ปานวาด เหมมณี  เป้ย ปานวาด
 ปราโมทย์ ปาทาน   โอ๊ต โลว์แฟต
 ผจญ มูลสัน
 เพ็ญพรรณ สิทธิไตรย์
 พรทิพย์ สกิดใจ  เอ้ พรทิพย์
 พีระเพชร ศิริกุล
 พุฒิพงศ์ พรหมสาขา ณ สกลนคร  เสนาเพชร
 พิษณุ นิ่มสกุล
 พิเชษฐ์ บัวขำ คิง The Voice
 มัม ลาโคนิคส์
 มนตรี สินทวิชัย
 วิทยา ศรีชมภู
 วรวุฒิ โรจนพานิช
 วิศิษฐ์ ชุมวรฐายี
 วัลย์ลิกา เกศวพิทักษ์
 เรืองอุไร กุศลาสัย
 หนู มิเตอร์
 สังศิต พิริยะรังสรรค์
 สำราญทอง เกียรติบ้านช่อง
 สุรชัย สมบัติเจริญ
 สดศรี สัตยธรรม
 สายหยุด จำปาทอง
 สรวงสุดา ลาวัณย์ประเสริฐ
 สมเกียรติ อ่อนวิมล
 สุพล เสนาเพ็ง
 อาคม เฉ่งไล่
 อุบลวรรณ บุญรอด  ตุ๊กตา อุบลวรรณ
 เพชรดา เทียมเพ็ชร  โอ้ เพชรดา
 อรรถพล พุทธพัฒพงศ์

การจัดอันดับมหาวิทยาลัย 
การจัดอันดับโดย เว็บโอเมตริกซ์ (Webometrics) ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบัน ซึ่งทางเว็บโอเมตริกซ์ได้จัดอันดับปีละ 2 ครั้งในเดือนมกราคม และกรกฎาคม ล่าสุดเดือนมกราคม พ.ศ. 2559 ได้รับการจัดอันดับสารานุกรมไทย ฉบับ มหาลัยโลกจัดอันดับมหาวิทยาลัยราชภัฏจันทรเกษม สาขาดนตรีสากลเป็นอันดับที่ 96 ของเอเชีย

พิธีอัญเชิญตราพระราชลัญจกร 
 พิธีอัญเชิญตราพระราชลัญจกรในพระบาทสมเด็จพระปรมินทรมหาภูมิพลอดุลยเดช รัชกาลที่ 9  ของมหาวิทยาลัยราชภัฏจันทรเกษม จัดขึ้นเป็นครั้งแรก เมื่อวันที่ 16 ตุลาคม 2557 โดยองค์การนักศึกษา มหาวิทยาลัยราชภัฏจันทรเกษม  ด้วยสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ที่ทรงพระเมตตาพระราชทานนาม “ราชภัฎ” อันหมายความว่า คนของพระราชา  แก่วิทยาลัยครูทั่วราชอาณาจักร ในวันที่ 14 กุมภาพันธ์ 2535  และทรงพระกรุณาโปรดเกล้าฯ พระราชทานพระราชลัญจกร ประจำพระองค์ ให้เป็นตราสัญลักษณ์สถาบันราชภัฏทั่วประเทศ ตามหนังสือสำนักราชเลขาธิการ ลงวันที่ 6 มีนาคม 2538  นับเป็นสิริมงคลและความภาคภูมิใจแก่ชาวราชภัฏทั้งมวล
โดยพิธีเริ่มด้วยขบวนเกียรติยศอัญเชิญตราพระราชลัญจกร ขึ้นประดิษฐานเป็นประธาน ณ มนฑลพิธี  จากนั้น ประธานสโมสรนักศึกษา นายกองค์การนักศึกษา ประธานสภานักศึกษา และอธิการบดี ถวายพุ่มราชสักการะ และกล่าวสำนึกในพระมหากรุณาธิคุณ จากนั้น อธิการบดี นำนักศึกษา คณาจารย์ บุคลากร ถวายบังคม และทำพิธีมอบตรามหาวิทยาลัย ประจำรุ่น แก่นักศึกษาที่ร่วมพิธี

ที่ตั้งและการเดินทาง 
ตั้งอยู่เลขที่ 39/1 ถนนรัชดาภิเษก แขวงจันทรเกษม เขตจตุจักร กรุงเทพมหานคร 10900 

รถปรับอากาศ       : ปอ.206, 28

รถโดยสารธรรมดา : สาย 126, 136, 178, 179, 185, 191, 206 

รถไฟฟ้าใต้ดิน สายเฉลิมรัชมงคล : สถานีลาดพร้าว ทางออกประตูที่ 4

รถไฟฟ้าบีทีเอส สายสุขุมวิท : สถานีพหลโยธิน 24 ทางออกประตูที่ 1

รถไฟฟ้าสายสีเหลือง : สถานีลาดพร้าว ทางออกประตูที่ 5

อ้างอิง

แหล่งข้อมูลอื่น 
 มหาวิทยาลัยราชภัฏจันทรเกษม
 แนะนำมหาวิทยาลัยราชภัฏจันทรเกษม
 Chandrakasem Rajabhat University facebook

จันทรเกษม
 
ราชภัฏจันทรเกษม
ราชภัฏจันทรเกษม
สถานศึกษาในเขตจตุจักร